open-index/open-wikipedia-markdown huggingface dataset:
Inguši

**Inguši** sú menší kaukazský národ žijúci na severných svahoch Kaukazu. Sú zaraďovaní do skupiny označovanej ako Vajnachovia alebo Nachovia. Hovoria vlastným ingušským jazykom, ktorý patrí do nachskej skupiny severokaukazkej rodiny. Tento jazyk je odlišný od čečenského, aj keď majú niektoré podobné znaky. Ich písmo je odvodené od cyriliky. Je ich približne 450 000, väčšina z nich žije v autonómnej republike Ingušsko v rámci Ruskej federácie.

Od vzniku ZSSR žili spolu s Čečenami v Čečensko-ingušskej ASSR. Po roku 1990 sa začali Čečeni orientovať čisto islamským smerom a zároveň smerom k nezávislosti. Inguši chceli ostať v rámci Ruskej federácie ako zväzová republika. Preto bola vyhlásená Ingušská republika s hlavným mestom Nazraň. Neskôr bol za hlavné mesto prehlásený Magas. Nazraň však je stále najväčšie mesto. Ingušsko sa oddelením od Čečensko-ingušskej ASSR uchránilo pred dvoma čečensko-ruskými konfliktami.

Inguši sú prevažne sunitskí moslimovia, menšia časť sa prikláňa k sufizmu.

Kategória:Etniká, národy a národnosti
Themis Tolis

**Themis Tolis** (* 28. marec 1974, Atény, Grécko) pôsobí ako bubeník v gréckej black metalovej skupine Rotting Christ. Spolu so svojim bratom Sakis Tolisom, frontmanom skupiny, stál pri jej vzniku v roku 1987.

Kategória:Grécki heavymetaloví bubeníci
Kategória:Súrodenci v hudbe
Kategória:Osobnosti z Atén
Rotting Christ

**Rotting Christ** je grécka black metalová skupina, ktorá vznikla v Aténach v roku 1987. Je jedna z prvých kapiel hrajúcich tento žáner z oblasti Balkánu.

## História
V uplynulých rokov skupina čelila viacerým problémom. Medzinárodnú pozornosť získala po kritike Gary Bauera, ktorý skupinu obvinil z "anti-katolicizmu". V období, ktoré nasledovalo, museli zrušiť niekoľko vystúpení, napríklad v máji 2005, keď frontman skupiny Megadeth Dave Mustaine odmietol hrať na gréckom festivale, pokiaľ tam budú hrať aj Rotting Christ. 

Stálymi členmi sú bratia Sakis Tolis (spev, hra na gitaru) a Themis Tolis (bicie). Jimiho Patsourisiho vystriedal na pozícii basgitaristu Andreas Lagios v roku 1996 a v roku 2005 sa ku skupine pripojil gitarista Kostas Vassilakopoulos. 

Skupina za sebou už viac ako 20 rokov existencie a je jednou z najdlhšie hrajúcich black metalových skupín.

## Členovia skupiny
### Súčasní členovia
* Sakis Tolis – gitara/spev (1987 – súčasnosť)
* Giorgos Bokos – gitara (2005 – súčasnosť)
* Kostas "Spades" Heliotis- basgitara (2019 – súčasnosť)
* Themis Tolis – bicie (1987 – súčasnosť)

### Bývalí členovia
* Kostas Vassilakopoulos – gitara (1996 – 2004)
* Georgios Tolias – klávesy (1996 – 2004)
* Jim Patsouris – basgitara (1988 – 1996)
* George Zaharopoulos – klávesy, spev (1993 – 1994)
* Panayiotis – klávesy (1997)
* Andreas Lagios- basgitara (1996-2019)

## Diskografia
### Štúdiové albumy
* *[[Thy Mighty Contract]]* (1993)
* *[[Non Serviam]]* (1994)
* *[[Triarchy of the Lost Lovers]]* (1996)
* *[[A Dead Poem]]* (1997)
* *[[Sleep of the Angels]]* (1999)
* *[[Khronos]]* (2000)
* *[[Genesis (album Rotting Christ)|Genesis]]* (2002)
* *[[Sanctus Diavolos]]* (2004)
* *[[Theogonia (album)|Theogonia]]* (2007)
* *[[Aealo]]* (2010)
* *[[Κατά τον δαίμονα εαυτού]]* (2013)
* Rituals (2016)

### Minialbumy
* *[[Passage to Arcturo]]* (1991)
* *[[The Mystical Meeting]]* (1997)
* *[[Der Perfekte Traum]]* (1999)

### Kompilácie
* *[[Thanatiphoro Anthologio]]* (2007)
* *[[Semigods of the Serpent Cult]]* (2009)

### Demonahrávky
* *Declines Return* (1988)
* *Leprosy of Death* (1988)
* *Satanas Tedeum* (1989)
* *Ade's Winds* (1992)

## Videografia
* *[[In Domine Sathana]]* (2003, DVD)
* *[[Non Serviam - A 20 Year Apocryphal Story]]* (2008, DVD)

## Externé odkazy
* www.rotting-christ.com – oficiálna stránka skupiny
* www.metal-archives.com – Rotting Christ na Encyclopaedia Metallum

Kategória:Grécke heavymetalové hudobné skupiny
Kategória:Blackmetalové hudobné skupiny
Oseti

**Oseti** (iné názvy: **Osetínci**, **Osetinci**) sú etnikum žijúce v Severnom Osetsku (zväzovej republike Ruskej federácie) a v Južnom Osetsku, ktoré je de facto samostatný štát s minimálnym medzinárodným uznaním.

Oseti sú jeden z kaukazských národov. Väčšina Osetov sú kresťania, menšia časť moslimovia. Ako svoje písmo používajú ruskú azbuku. Oseti majú bohatý folklór a tradície. Ich celkový počet sa odhaduje na 710 000, z toho 520 000 žije v Severnom a okolo 75 000 v Južnom Osetsku. Zvyšok žije rôzne roztrúsený v Ruskej federácii a malá menšina aj v Gruzínsku (asi 38 000 žije v Gruzínsku bez zarátania Južného Osetska).

## Jazyk
Osetčina patri do indoeurópskej rodiny jazykov. Patrí do iránskej vetvy týchto jazykov. 
 
## Dejiny a pôvod
Oseti sami seba nazývajú Alani. O historických Alanoch pozri Alani. Oseti sú považovaní za jeden z najstarších národov na Kaukaze.

## Iné projekty

## Zdroj

## Galéria

Ossetia rus.png|Severoosetínsa a Juhoosetínska republika
Palm Sunday procession in Tskhinvali 2.jpg|Církevný sprievod
Palm Sunday procession in Tskhinvali 3.jpg|Osetínci na procesii
Palm Sunday procession in Tskhinvali.jpg|Osetínci na církevnej procesii
South Ossetian performers.JPG|Juhoosetský folklórny súbor
South Ossetian woman.jpg|Juhoosetská žena



Kategória:Etniká, národy a národnosti
Princeps senatus

**Princeps senatus** je označenie pre prvú osobu v rímskom senáte. Rímski cenzori pri zostavovaní senátu uvádzali na prvom mieste najstaršieho alebo najvýznamnejšieho senátora. Princeps senátu riadil rokovania senátu, ako prvý vyjadroval svoj názor na určitú problematiku. Ďalší senátori sa buď priklonili k jeho názoru, alebo boli proti nemu. V období cisárstva boli na prvom mieste senátu vždy uvádzaní cisári (preto sa aj prvé obdobie cisárstva označuje ako principát).

## Zoznam držiteľov titulu ''Princeps senatus''
* Manius Valerius Maximus.
* Marcus Fabius Ambustus.
* 275/269 pred Kr.: Quintus Fabius Maximus Rullianus.
*  269/265 pred Kr.: Gaius Marcius Rutilus Censorinus?
* okolo roku 258 pred Kr.: Quintus Fabius Maximus Gurges, Rullianov syn
* 247/241 pred Kr.: Gnaeus Cornelius Blasio ?
* 236/230 pred Kr.: Gaius Duilius ?
* 225 pred Kr.: Manius Valerius Maximus Messalla ?
* 220 pred Kr.: Aulus Manlius Torquatus Atticus ?
* po roku 216 pred Kr.: Marcus Fabius Buteo.
* 209 – 203 pred Kr.: Quintus Fabius Maximus Verrucosus Cunctator.
* 199 – 184/183 pred Kr.: Publius Cornelius Scipio Africanus.
* 184/183 – 180 pred Kr.: Lucius Valerius Flaccus.
* 179 – 153/152 pred Kr.: Marcus Aemilius Lepidus.
* 153/152 – 147 pred Kr.: *Post nebol obsadený.*
* 147 – : Publius Cornelius Scipio Nasica Corculum.
* Publius Cornelius Scipio Nasica Serapio ?
* 136 – 130 pred Kr.: Appius Claudius Pulcher.
* 130 pred Kr.: Lucius Cornelius Lentulus Lupus.
* 125 pred Kr.: Publius Cornelius Lentulus.
* 115 – ca. 89 pred Kr.: Marcus Aemilius Scaurus.
* po roku 86 pred Kr.: Lucius Valerius Flaccus.
* 70 pred Kr.: Mamercus Aemilius Lepidus Livianus.
* Quintus Valerius Catulus.
* Publius Servilius Vatia Isauricus.
* 43 – 43 pred Kr.: Marcus Tullius Cicero.
* 43 – 28 pred Kr.: *Neznámy.*
* 28 pred Kr. – : Octavianus Augustus, titul spojený s titulom Rímsky cisár po vzniku Dominátu.

## Referencie

## Zdroj
* Francis X. Ryan: Rank and Participation in the Republican Senate. Stuttgart 1998.

Kategória:Politici starovekého Ríma
Kategória:Tituly v starovekom Ríme
Cesta II. triedy 579 (Slovensko)

**Cesta II. triedy 579** (*II/579*) je cesta II. triedy na Slovensku v okrese Partizánske v Trenčianskom kraji. Na svojej dĺžke 7,174 km spája mesto Partizánske s obcou Hradište. 

V Partizánskom sa odpája od cesty I/64, pokračuje na sever, po 4 km sa od nej v obci Skačany odpája III/1765 a v Hradišti ústi cesta II/579 na ceste I/16.

## Zdroje
* Miestopisný priebeh cestných komunikácií (Slovenská správa ciest)
* 

579
Kategória:Doprava v okrese Partizánske
Bitky na Kawanakadžime

**Bitky na Kawanakadžime** boli vojenské stretnutia dvoch z najväčších vojenských stratégov z obdobia Sengoku - predstaviteľa rodu Takeda (Šingen Takeda - Tiger z Kai) a rodu Uesugi (Kenšin Uesugi - Drak z Ečiga). Celkovo sa na tomto bojisku stretli armády týchto daimjóv 5 krát - v roku 1554, 1555, 1557, 1562 a 1564. Ani jednému z nich sa však nepodarilo premôcť svojho protivníka a v konečnom dôsledku boli tieto ich stretnutia len brzdou pri rozširovaní ich územia voči ostatným japonským vojenským pánom - daimjom.

Kategória:Bitky v Japonsku
Kategória:Bitky v 1554
Kategória:Bitky v 1555
Kategória:Bitky v 1557
Kategória:Bitky v 1562
Kategória:Bitky v 1564
Nemecko na Zimných olympijských hrách 2010

**Nemecko na [[Zimné olympijské hry 2010|Zimných olympijských hrách 2010]]** reprezentovalo 153 športovcov, ktorí súťažili vo všetkých 15 športoch. Z kolektívnych športov malo Nemecko zastúpenie v ľadovom hokeji a curlingu.

## Medailová bilancia

## Externé odkazy
* Oficiálna stránka Zimných olympijských hier 2010 

Kategória:Krajiny na Zimných olympijských hrách 2010
2010
In the Nightside Eclipse

***In the Nightside Eclipse*** je prvý štúdiový album od nórskej black-metalovej kapely Emperor. Nahraný bol v júli 1993, v Grieghallen a vydaný v roku 1994 cez Candlelight Records. Obrázok bol nakreslený tzv. *Necrolordom*, vlastným menom Kristian Wahlin. Je to tiež posledný album nahraný bubeníkom Faustom.

## Remasterovaná verzia
Album bol v roku 1999 remasterovaný a doplnený o dve nové skladby: cover-verzie od kapiel Mercyful Fate a Bathory. Pre toto nové vydanie boli piesne *Intro* a *Into the Infinity of Thoughts* skombinované do jednej skladby. 

## Zoznam skladieb
# „Intro“ - 0:51
# „Into the Infinity of Thoughts“ – 8:14
# „The Burning Shadows of Silence“ – 5:36
# „Cosmic Keys to My Creations and Times“ – 6:06
# „Beyond the Great Vast Forest“ – 6:01
# „Towards the Pantheon“ – 5:57
# „The Majesty of the Night Sky“ – 4:54
# „I Am the Black Wizards“ – 6:01
# „Inno a Satana“ – 4:48

;edícia z roku 1999:
# „A Fine Day to Die“ (Bathory cover) – 8:26
# „Gypsy“ (Mercyful Fate cover) – 2:54

## Zostava

* Ihsahn – gitara, vokály, klávesy
* Samoth – gitara
* Tchort - basgitara
* Faust - bicie
* Charmand Grimloch - klávesy (len v piesni „Gypsy“)
* hudba - Ihsahn & Samoth.
* texty - Mortiis, Ihsahn & Samoth

Kategória:Debutové albumy
Kategória:Hudobné albumy z 1994
Kategória:Albumy skupiny Emperor
Rajecký hrad

**Rajecký hrad**, resp. **Rajec** sú ruiny, ktoré sa nachádzajú v katastrálnom území obce Jasenové na ostroži severne od kopca Dubová v nadmorskej výške približne  Z hradu sa zachovali iba zvyšky kamenného muriva doložené archeologickým prieskumom, s náznakmi valu pomerne skromného objektu. Pred objavením kamenného muriva sa predpokladalo, že ide o predhistorické hradisko. Pôvodne sa poloha hradu Rajec predpokladala na južných svahoch kopca Dubová smerom do Malej Čiernej, prípadne niekde na ostrovoch starého toku Rajčanky.

## Dejiny
Prvá písomná zmienka pochádza z roku 1299, no postavený bol niekedy v poslednej štvrtine 13. storočia, pretože existujú správy, že pôvodným majiteľom hrad násilne zabral v roku 1297 Matúš Čák Trenčiansky. Po jeho smrti hrad pripadol kráľovi. V rokoch 13921397 bol hrad záložným majetkom Kaplaniovcov. Potom ho kráľ Žigmund Luxemburský dal zbúrať a opustený hrad prešiel pod správu lietavského panstva. Archeologický prieskum potvrdil existenciu kamenného objektu chráneného zemným valom s palisádou. Celkové rozmery dosahovali približne 120 x 80 metrov.

## Referencie

## Externé odkazy
* www.hrady.sk
* Fotografie z miesta pôvodného hradu  

Kategória:Hrady a zámky na Slovensku
Kategória:Ruiny na Slovensku
Kategória:Jasenové
Kategória:Stavby v okrese Žilina
Šamiľ Salmanovič Basajev

**Šamiľ Salmanovič Basajev**,  známy aj ako Abdallah Šamil Abu-Idris (* 14. január 1965, Dyšne-Vedeno Čečensko-Ingušská ASSR – † 10. júl 2006, Ekaževo, Ingušsko, Rusko) bol čečenský vojenský veliteľ, militantný vodca čečenských separatistov a jeden z predstaviteľov neuznanej Čečenskej republiky Ičkéria. V povedomí časti čečenského obyvateľstva je považovaný za národného hrdinu, medzinárodnými organizáciami považovaný za teroristu. Zúčastnil sa bojov o Groznyj. Bojoval v prvej a aj druhej čečensko-ruskej vojne. Viedol útok na ruskú nemocnicu v meste Buďonnovsk v roku 1995, čo neskôr malo za následok prímerie medzi ruskou vládou a povstalcami v roku 1995. Viedol viaceré útočné operácie v Ingušsku a Dagestane. Prihlásil sa k zodpovednosti za útok na Moskovské divadlo na Dubrovke v roku 2002 ako aj za masaker v Beslane v roku 2004.

Bol zabitý 10. júla 2006 v Ingušsku neďaleko obce Ekaževo pri explózii nákladného automobilu Kamaz vezúceho muníciu. K jeho likvidácii sa prihlásila ruská tajná služba FSB, i keď čečenské zdroje uvádzajú, že nebol obeťou cieleného atentátu ale iba nehody, zatiaľ čo ďalšie zdroje uvádzajú, že mohol byť aj obeťou útoku znepriatelených skupín povstalcov. Totožnosť jeho mŕtveho tela sa podarilo jednoznačne potvrdiť až testom DNA po asi pol roku.

## Osobný život
Basajev sa tretíkrát oženil 14. februára 2005. Jeho štvrtú manželku Elinu zabili po jeho smrti prokremeľské čečenské milície.

## Referencie

## Iné projekty

## Zdroj

Kategória:Narodenia v 1965
Kategória:Úmrtia v 2006
Kategória:Čečenskí politici
Kategória:Teroristi
Anna Bergendahlová

**Anna Henrietta Bergendahlová** (* 11. december 1991, Hägersten, Štokholm, Švédsko), známejšia pod umeleckým menom **Anna Bergendahl** je švédska speváčka.

## Eurovision Song Contest 2010

Anna Bergendahl sa zapojila aj do pesničkovej súťaže Eurovision Song Contest 2010 so skladbou „This Is My Life“, s ktorou vyhrala národné kolo.

## Referencie

## Iné projekty

Kategória:Švédske popové speváčky
Kategória:Švédske folkové speváčky
Kategória:Švédske osobnosti írskeho pôvodu
Kategória:Osobnosti zo Štokholmu
Oakbrook

**Oakbrook**, **Oak brook** alebo **Oak Brook** môžu odkazovať na 

## Miesta
### V americkom štáte Illinois
* Oakbrook Terrace, mesto v DuPage County, štvrť Chigaga
* Oak Brook (Illinois), dedinu v DuPage County, štvrť Chicaga
* Oakbrook Center, nákupné stredisko v Oak Brook, Illinois
* Oakbrook Academy, umelecká škola v štáte Illinois

### Iné miesta v Spojených štátoch
* Oakbrook (Kentucky), obec v Boone County
* Oakbrook (New York), obec v Rocks County
* Oakbrook (Pensylvánia), obec v Berks County
* Oakbrook Square (Florida), obec v Palm Beach County

## Školy
* Oakbrook Elementary School, v Clover Park School District, Washington
* Oakbrook Elementary School and Oakbrook Middle School, v Dorchester School District Two, Južná Karolína
* Oakbrook Elementary School, v Parkway School District, Missouri
* Oakbrook House, bývalé sídlo oceľového baróna Marka Firtha, teraz časť  Notre Dame High School (Sheffield)

## Iné významy
* Henry Brandon, Baron Brandon of Oakbrook, britský sudca
Björn Ferry

**Björn Ferry** (* 1. august 1978, Stensele, Švédsko) je švédsky biatlonista. Ferry je majster sveta a olympijský víťaz z roku 2010, kedy vyhral stíhacie preteky na 12,5&nbsp;km potom, ako predbehol Rakúšana Christopha Sumanna a Francúza Vincenta Jaya.

## Úspechy
### Zimné olympijské hry

### Majstrovstvá sveta

## Iné projekty

Kategória:Olympijskí víťazi v biatlone
Kategória:Švédski olympijskí víťazi
Kategória:Majstri sveta v biatlone
Kategória:Švédski biatlonisti
Oak Brook (Illinois)

**Oak Brook** je obec v DuPage County v americkom štáte Illinois. Podľa sčítania z roku 2000 mala 8&nbsp;702 obyvateľov. Toto bohaté miesto je sídlom spoločnosti McDonald’s.

## Dejiny
Obec Oak Brook bola založená pod názvom Village v roku 1958, najmä vďaka snahe občianskeho aktivistu a vlastníka pôdy Paula Butlera, ktorého otec sa do oblasti prisťahoval v roku 1898 a čoskoro na to založil mliečnu farmu. Už takmer dve desaťročia pred tým si miestni obyvatelia založili Oak Brook Civic Association a používali názov Oak Brook na rozlíšenie od susedných obcí Hinsdale a Elmhurst.

## Referencie

## Iné projekty

Kategória:Metropolitná oblasť Chicago
Kategória:Obce v DuPage County
Zoznam kráľov Tibetu

Tradičný počet tibetských kráľov býva udávaný na 42. Prvých 26 kráľov pritom náleží skôr do oblasti legiend a neexistujú o nich vierohodné historické pramene. Moderní historici sa však viac-menej zhodnú, že počínajúc 27. kráľom už ide o historické osobnosti. Od 33. kráľa sú tibetskí panovníci dobre doložení ako v tibetských, tak v čínskych a ďalších zahraničných prameňoch. Jednotná Tibetská ríša existovala až od časov 31., 32. a 33. kráľa. Panovníci pred nimi (tzv. „Jarlungská dynastia“, „králi z Jarlungu“ apod.) sú považovaní skôr za miestnych vládcov než za vládcov (celého) Tibetu.
Po kráľovi Langdarmovi, ktorý vládol v 9. storočí, sa Tibetská ríša rozpadla a moc decentralizovala.

## Zoznam tibetských kráľov

## Zdroje

*McKay, Alex (ed.). *Tibet and Her Neighbors: A History* (2003) Walther Konig. ISBN 3883757187

Kategória:Tibet
T
Ursus (rod)

**Ursus**, po slovensky **[[medveď]]**, je rod z čeľade medveďovité. Do rodu sa často zaraďujú aj druhy rodov Melursus a Helarctos.

## Systematika
*?†Ursus minimus (Ursus boeckhi)
*?†Ursus wenzensis
*?†Ursus yinanensis
*?†Ursus arvernensis
*?†Ursus deningeri
*?†Ursus ehrenbergi
*?†medveď etruský (Ursus etruscus)
*?†Ursus gombaszoegensis
*?†Ursus microdontus
*?†Ursus ruscinensis
*?†Ursus sackdillingensis
*?†Ursus spelaearctos
*†Ursus abstrusus
*†Ursus inopinatus
*†Ursus meles
*† medveď jaskynný (*Ursus spelaeus*)
* medveď baribal (*Ursus americanus*)
* medveď hnedý (*Ursus arctos*) - vrátane grizlyho a kodiaka
* medveď biely (*Ursus maritimus*)
* medveď ušatý (*Ursus thibetanus*)

## Iné projekty

Kategória:Medveďovité
Štefan Gálséči

**Štefan Gálséči** (iné zápisy mena: **Štefan zo Sečoviec**, **Štefan Sečovský**, **Štefan Gálszécsi**; v originálnom zápise: ; * ?, Sečovce, Uhorsko – † ca 1543) bol uhorský náboženský spisovateľ, pedagóg.

## Životopis
Narodil sa na začiatku 16. storočia v rodine sečovského slobodného občana. Študoval vo Viedni (1524), Krakove (1526) a Wittenbergu (1532). V roku 1536 vydal v Krakove prvý tlačený spevník *Útla knižka o milostných piesňach a kresťanskej viere* , čo sa zároveň považuje aj za prvý výtlačok tlačených nôt. Obsahuje evanjelické piesne v maďarskom jazyku.

Preslávil sa najmä zavádzaním pokrokových výchovných metód do vyučovacích procesov, preto sa nazýva aj *Majster Sečovskej školy*.  Je považovaný za prvého menovite známeho učiteľa
v Sečovciach, kde učil v roku 1533. V roku 1529 učil v Košiciach a od roku 1540 pôsobil v meste Gyula ako kazateľ.

## Referencie

## Použitá literatúra
* 
* 
* 

Kategória:Uhorskí pedagógovia
Kategória:Uhorskí spisovatelia
Kategória:Osobnosti zo Sečoviec
Panda

**Panda** môže byť:
*v zoológii:
**zhruba od polovice 20. storočia: slovenský názov nasledujúcich dvoch rodov šeliem:
*** Ailurus (tento rod tradične zahŕňa spravidla len druh panda červená, ktorý ale bol v roku 2020 rozdelený na dva druhy), pozri Ailurus
*** Ailuropoda (tento rod sa staršie volal aj bambusiar a zahŕňa okrem niekoľkých vyhynutých druhov len pandu veľkú), pozri Ailuropoda
**staršie (jednak u všetkých autorov do začiatku 20. storočia a jednak u niektorých autorov v 2. polovici 20. storočia): slovenský názov len rodu Ailurus, pozri Ailurus
**príslušník podčeľade Ailurinae (do ktorej dnes patria najmä rody Ailurus a Parailurus a v minulosti aj rod Ailuropoda) , pozri Ailurinae
**ľudovo: panda veľká (lat. *Ailuropoda melaneuca*) 
*v botanike: rod rastlín z čeľade pandovité (Pandaceae), do ktorého patrí jediný druh Panda oleosa, pozri Panda (rod rastlín)
*v mytológii: iné meno rímskej bohyne Empanda, pozri Empanda
*značka automobilu:
**Fiat Panda
**Seat Panda
**bývalá americká značka, pozri Panda (americký automobil)
**bývalá brazílska značka, pozri Panda (brazílsky automobil)
*Phillips Panda (značka mopedu)
*značka poľského lietadla, pozri Panda (lietadlo)
*Ansco Panda (značka fotoaparátu)
*hudobná skupina:
**nemecká, pozri Panda (nemecká hudobná skupina)
**mexická, pozri Panda (mexická hudobná skupina)
*pieseň:
** repera Desiignera, pozri Panda (Desiigner)
**skupiny Astro, pozri Panda (Astro)
*holandská komiksová séria, pozri Panda (komiks)
*typ mince z drahého kovu vydávanej v Číne od roku 1982, pozri panda (minca)
*fínsky podnik vyrábajúci sladkosti, pozri Panda (fínsky podnik)
*v geografii:
**časť mesta Likasi v Konžskej demokratickej republike, pozri pod Likasi
**mesto v Mozambiku, pozri Panda (mesto v Mozambiku)
**okres v Mozambiku, pozri Panda (okres)
**dedina na Komorských ostrovoch, pozri Panda (Komorské ostrovy)
**ostrov v Karibskom mori, pozri Isla Panda
*umelecké meno holandského elektronického hudobníka, pozri Panda (hudobník)
*priezvisko, napr.:
**Antonija Panda

## Pozri aj
*panda červená
*panda veľká
*Pánda (indické meno)
*Google Panda
*pancierniček panda (druh ryby)
*Canal Panda
*Panda3D
*panda bond

## Zdroje
Ursus

**Ursus** môže byť:

* rod medveďov, pozri Ursus (rod)
* značka rumunského piva, pozri Ursus (pivo)
* značka islandskej vodky, pozri Ursus (vodka)
* značka poľských traktorov, pozri Ursus (traktor)
* mestský obvod vo Varšave, pozri Ursus (Varšava)
* skupina historického šermu zo Stupavy
Tremarctos

**Tremarctos**, po slovensky **[[medveď]]**, je rod z čeľade medveďovitých. Tento rod zahŕňa dva druhy, ktoré boli od pliocénu edemicky obmedzené na Ameriku. *[[Tremarctos floridanus]]*, ktorý žil na juhu Severnej Ameriky, vyhynul pred 11 000 rokmi. Jediný žijúci druh z rodu Tremarctos je medveď okuliarnatý vyskytujúci sa v Južnej Amerike. Slovo *Tremarctos* je odvodené od bielej srsti okolo očí, vďaka ktorej vyzerá, ako keby nosil okuliare. 

## Systematika
*medveď okuliarnatý (*Tremarctos ornatus*)
*†*[[Tremarctos floridanus]]* (=*[[Tremarctos mexicanus]]*)

## Zdroj

## Iné projekty

Kategória:Medveďovité
Pierre Bourdieu

**Pierre Bourdieu** [pjerr féliks burďjö] (* 1. august 1930, Denguin, Francúzsko – † 23. január 2002, Paríž) bol francúzsky sociológ a antropológ. Venoval sa okrem iného sociológii vzdelávania a kultúry. 

Ovplyvnil sociálne a humanitné vedy. Vo svojom diele sa zameral na analýzu mechanizmov, ktorými sa snažia dominantné spoločenské vrstvy presadzovať a reprodukovať. Snažil sa spojiť zdanlivo protichodné pohľady v sociológii ako objektivizmus a subjektivizmus. Zavedením, resp. modifikovaním sociologických pojmov ako habitus, symbolické násilie, sociálne pole, kultúrny, ekonomický, sociálny a symbolický kapitál, vytvoril novú sociologickú teóriu - "teória jednania", alebo "teória praxe". Aj pod vplyvom Marxa sa značne angažoval vo veciach verejných.

## Výber z diela
* L’Amour de l’art. Les musées et leur public, Minuit, 1966, 1969, v spolupráci s Alain Darbel, Dominique Schnapper
* Un Art moyen. Essai sur les usages sociaux de la photographie, Minuit, 1965, v spolupráci s Luc Boltanski, Robert Castel, Jean-Claude Chamboredon
* Le Métier de sociologue, v spolupráci s J.-C. Passeron et J.-C. Chamboredon, Bordas : Mouton, 1968
* La Reproduction. Éléments pour une théorie du système d’enseignement, v spolupráci s J.-C. Passeron, Minuit, 1970
* Esquisse d’une théorie de la pratique, Droz, 1972
* La Distinction ; Critique sociale du jugement, Minuit, 1979
* Le Sens pratique, Minuit, 1980
* Questions de sociologie, Minuit, 1981
* Ce que parler veut dire : L'économie des échanges linguistiques, Fayard, 1982
* Homo academicus, Minuit, 1984
* Choses dites, Minuit, 1987
* La Noblesse d’État. Grandes écoles et esprit de corps, Minuit, 1989
* Les Règles de l’art. Genèse et structure du champ littéraire, Seuil, 1992
* Réponses. Pour une anthropologie réflexive, Seuil, 1992, v spolupráci s Loïc Wacquant
* La Misère du monde, Seuil, 1993
* Raisons pratiques. Sur la théorie de l’action, Seuil, 1994
* Sur la télévision, suivi de L'Emprise du journalisme, Liber, 1996
* Méditations pascaliennes, Seuil, 1997
* La Domination masculine, Seuil, 1998
* Les Structures sociales de l'économie, Seuil, 2000
* Science de la science et Réflexivité, Raisons d’agir, 2001
* Le Bal des célibataires. Crise de la société paysanne en Béarn, Seuil, 2002
* Esquisse pour une auto-analyse, Raisons d’agir, 2004

## Pozri aj
* Collège de France

## Literatúra
* P. Bourdieu, *Nadvláda mužů*. Praha: Karolinum, 2000 - 145 s. ISBN 80-7184-775-5
* P. Bourdieu, *O televizi*. Brno: Doplněk, 2002 - 103 s. ISBN 80-7239-122-4
* P. Bourdieu, Teorie jednání. Praha: Karolinum, 1998 - 179 s. ISBN 80-7184-518-3
* M. Dopita, *Pierre Bourdieu o umění, výchově a společnosti: reflexe sociologie praxe Pierra Bourdieua v české sociologii*. Olomouc: Univerzita Palackého 2007 - 183 s. ISBN 978-80-244-1650-2

## Iné projekty

## Externé odkazy
* Výňatek z knihy „Teorie jednání“ 
* Ekonomie symbolických statků 
* HyperBourdieu@WorldCatalogue

Kategória:Francúzski sociológovia
Kategória:Francúzski antropológovia
Kategória:Absolventi École Normale Supérieure
Kategória:Osobnosti pochované na Père-Lachaise
Dortmund-Aplerbeck

**Dortmund-Aplerbeck** je mestská časť nemeckého mesta Dortmund a nachádza sa v rovnomennom mestskom obvode Aplerbeck. Leží na juhovýchode mesta. Na severe hraničí s mestskými časťami Dortmund-Brackel, Dortmund-Neuasseln a Dortmund-Wambel, na východe so Dortmund-Sölde, Dortmund-Sölderholz a Dortmund-Lichtendorf, na juhu s Dortmund-Aplerbecker Mark a na západe s Dortmund-Berghofen a Dortmund-Schüren. Mestskou časťou preteká rieka Emscher. Nadregionálne je Aplerbeck známy psychiatrickou klinikou, ktorá sa v tejto mestskej časti nachádza.

## História
Prvá písomná zmienka o Aplerbecku je z roku 899 v zakladateľskej listine pod názvom *Afaldrabechi*. Prvé stopy osídlenia sú z neolitu. Niektoré v Aplerbecku objavené kamenné sekery boli datované približne na 3500 - 2800 pred Kr. 1. augusta 1929 sa Aplerbeck zlúčil s Dortmundom. 

## Obyvateľstvo od roku 1711 po rok 2005

## Miestne časti Aplerbecku
Aplerbeckerstraße, Marsbruchstraße, Aplerbecker Markt, Vieselershofstraße, Aplerbeck Bahnhof-Süd, Aplerbecker Mark, Schwerter Straße

## Šport a voľný čas

Turistický spolok Sauerländischer Gebirgsverein (SGV) udržuje okolo mestskej časti Aplerbeck oficiálny, 13 km dlhý, okružný turistický chodník, ktorý je vyznačený značkou &nbsp;◯&nbsp;. Chodník sa začína na námestí Aplerbecker Marktplatz pred budovou Aplerbecker Amtshaus, vedie popri kostole Georgskirche, cez miestnu časť Aplerbecker Mark (geografický stredobod Severného Porýnia-Vestfálska) a prírodnú rezerváciu Aplerbecker Wald ku kostolu Große Kirche, popri budovách psychiatrickej kliniky a vodnom zámku Haus Rodenberg naspäť na námestie Aplerbecker Marktplatz.

## Referencie

## Zdroje

## Iné projekty

Kategória:Dortmund
Elmhurst

**Elmhurst** môže byť:
*lokalita:
**v Spojenom kráľovstve:
***Elmhurst (Aylesbury)
***Elmhurst (Staffordshire)
**v Spojených štátoch:
***Elmhurst (Sacramento, Kalifornia)
***Elmhurst (Oakland, Kalifornia)
***Elmhurst (Delaware)
***Elmhurst (Illinois)
***Elmhurst (Indiana)
***Elmhurst (Connersville, Indiana), uvedené v Národnom registri historických pamiatok
***Elmhurst (Kansas)
***Elmhurst (Michigan)
***Elmhurst (Queens), New York
***Elmhurst (Chautauqua County, New York)
***Elmhurst (Pensylvánia)
***Elmhurst (Providence, Rhode Island)
***Elmhurst (Virgínia)
***Elmhurst (Fredericksburg, Virgínia), uvedené v Národnom registri historických pamiatok
***Elmhurst (Západná Virgínia)
***Elmhurst (Caldwell, Západná Virgínia), uvedené v Národnom registri historických pamiatok
***Elmhurst (Wellsburg, Západná Virgínia), uvedené v Národnom registri historických pamiatok
***Elmhurst (Wisconsin)
*provincia v Západoindickej federácii, pozri Elmhurst (provincia)

## Pozri aj
*Elmhurst Infant School v Aylesbury, Buckinghamshire, Anglicko
*Elmhurst Junior School v Aylesbury, Buckinghamshire, Anglicko
*Elmhurst School for Boys v Croydone, Anglicko
*Elmhurst High School vo Fort Wayne, Indiana
*Elmhurst College v Elmhurst, Illinois
Jednašeska ftvojom klube

***Jednašeska ftvojom klube*** je EP bratislavskej skupiny H16 vydané pod vydavateľstvom Hip-Hop.sk. EP je k dispozícii aj vo vinylovej verzii, kde sa nachádzajú na jednej strane tri skladby a na druhej ich hudobné podklady bez rapu. O hudobné produkcie sa postarali Grimaso, Jazzy, Opak, Otecko a Vec. Majk Spirit vtedy pôsobil pod umeleckým menom Dylema a Otecko pod menom Kardinál Korec.

## Zoznam skladieb (EP)
# „Intro“ (produkcia: Otecko; scratch: DJ Yanko Král)
# „Jednašeska ftvojom klube“ (produkcia: Grimaso; text: Otecko, Cigo, Majk Spirit; scratch: DJ Yanko Král)
# „Keď chytím mikrofón“ (produkcia: Vec; text: Otecko; scratch: Vec)
# „Toe konec“ (produkcia: Jazzy; text: Majk Spirit; scratch: DJ Jazzy)
# „Nech ti nejebe (Opak remix)“ (produkcia: Opak; text: Otecko, Majk Spirit; scratch: Viktor Hazard)
# „Jednašeska ftvojom klube (radio)“ (produkcia: Grimaso; text: Otecko, Cigo, Majk Spirit; scratch: DJ Yanko Král)

## Zoznam skladieb (Vinyl)
* Strana 1
# „Jednašeska ftvojom klube“ (produkcia: Grimaso; text: Otecko, Cigo, Majk Spirit; scratch: DJ Yanko Král)
# „Keď chytím mikrofón“ (produkcia: Vec; text: Otecko; scratch: Vec)
# „Toe konec“ (produkcia: Jazzy; text: Majk Spirit; scratch: DJ Jazzy)
* Strana 6
# „Jednašeska ftvojom klube (inštrumentál)“ (produkcia: Grimaso)
# „Keď chytím mikrofón (inštrumentál)“ (produkcia: Vec)
# „Toe konec (inštrumentál)“ (produkcia: Jazzy)

## Referencie

Kategória:EP z 2004
Kategória:EP skupiny H16
Keller

**Keller** môže byť: 

* sídlo v USA:
** Keller (Georgia)
** Keller (Texas)
** Keller (Virgínia)
** Keller (Washington)
* priezvisko, pozri Keller (priezvisko), napr.:
** Friedrich Gottlob Keller (1816 – 1895), nemecký vynálezca
** Karel Keller (* 1944), český filológ
** Gottfried Keller (1819 – 1890), švajčiarsky spisovateľ
** Jan Keller (* 1955), český sociológ, publicista a environmentalista
** Joseph Keller (* 1923), matematik USA
** Kasey Keller (* 1969), futbalista USA
** Greta Kellerová (1903 – 1977), rakúska šansoniérka
** Helen Kellerová (1880 – 1968), nepočujúca a nevidiaca aktivistka USA
Elmhurst (Illinois)

**Elmhurst** je mesto a bohatá štvrť Chicaga, ktorá sa nachádza v Cook a DuPage Counties v americkom štáte Illinois. Podľa špeciálneho sčítania z roku 2006 mala 43&nbsp;298 obyvateľov. 

## Dejiny
Príslušníci indiánskeho kmeňa Potawatomi, ktorí obývali oblasti pozdĺž Salt Creek južne od súčasnej polohy mesta, sú prví známi osadníci tohto územia. Okolo roku 1836 sa pri tom istom potoku usadili aj európski imigranti. Na mieste súčasného centra mesta Gerry Bates z Ohia založil v roku 1842 komunitu.

Kategória:Metropolitná oblasť Chicago
Kategória:Mestá v Illinoise
Evolved Laser Interferometer Space Antenna

**Laser Interferometer Space Antenna** (LISA) je spoločným projektom Európskej vesmírnej agentúry ESA a NASA na detegovanie a pozorovanie gravitačných vĺn vo vesmíre. LISA bude prvým detektorom gravitačných vĺn svojho druhu. Schválená bola v roku 2017.

V roku 2008 ESA oznámila, že LISA je v štádiu príprav s možným štartom v rokoch 20182020.. Úspech projektu dlho nebol istý, pretože súperil o finančnú podporu s dvomi ďalšími projektmi, Europa Jupiter System Mission (EJSM) a Medzinárodným röntgenovým observatóriom (IXO).

3. decembra 2015 odštartovala z kozmodrómu Kourou prvá kozmická sonda tohto projektu – LISA Pathfinder. Jej úlohou je preveriť technológie na výskum gravitačných vĺn. Vyniesla ju nosná raketa Vega. Z parkovacej dráhy sa teleso prostredníctvom oddeliteľnej pohonnej jednotky postupne dostalo na čoraz výstrednejšiu orbitu, až o šesť týždňov neskôr dosiahlo libračný bod L1, v ktorom začalo pracovať. Jej úlohou bolo udržiavať testovacie objekty v konštantnom stave takmer ideálneho voľného pádu. To sa jej podarilo s päťkrát väčšou presnosťou než bolo potrebné. Podľa Alvara Gimenéza, riaditeľa vedeckej sekcie ESA, tieto merania prekonali aj najoptimistickejšie očakávania. ESA tiež vyhlásila, že LISA Pathfinder je 10 000-krát stabilnejšia než ktorýkoľvek iný satelit, ktorý kedy odštartoval na vedeckú misiu.

Štart skutočného detektoru je naplánovaný na rok 2037. Začať pracovať by mal už po 16 mesiacoch po štarte a zostane na orbite dva roky.

Úlohou sond LISA bude merať gravitačné vlny v astronomických vzdialenostiach použitím laserového interferometra. LISA bude využívať tri sondy rozmiestené do trojuholníka s ramenami dlhými 5 miliónov kilometrov. Keď gravitačná vlna naruší časopriestorové pole medzi dvoma sondami, namerajú sa malé rozdiely v relatívnej dĺžke ramien.

## Referencie

## Iné projekty

Kategória:Sondy NASA
Kategória:Sondy ESA
Kategória:Plánované misie
Kategória:Gravitačné observatóriá
Excimerový laser

**Excimerový laser** alebo **exciplexový laser** je druh plynového lasera zvyčajne používaného v očnej chirurgii a vo výrobe polovodičov. Termín excimer je skratka z anglického *excited dimer* - excitovaný dimér, a teda ide o molekulu zloženú z dvoch monomérov. Excimerový laser využíva vzácne plyny, resp. kombináciu inertných plynov (argón, kryptón, xenón) a reakčných plynov (fluór, chlór), kedy pri vhodných elektrických podmienkach (vysokonapäťovými impulzmi) sa atómy plynov vo vybudenom stave zlúčia na krátky čas (vznik exciméru, v prípade halogenidov vzácnych plynov sa používa výraz exciplex). Pri následnom rozpade sa uvoľní žiarenie v ultrafialovej spektrálnej oblasti.

Ultrafialové žiarenie z excimerovho lasera je veľmi dobre absorbované organickými zlúčeninami a biologickými látkami. Tento laser produkuje dostatok energie na narušenie molekulárnej väzby na povrchu tkaniva, ktoré sa pevne daným spôsobom účinne rozloží so vzduchom prostredníctvom ablácie namiesto oddelenia materiálu za pomoci horenia alebo rezania. Vďaka tomu môže laser odstrániť neobyčajne jemné vrstvy povrchového materiálu bez skoro žiadnej zmeny vo zvyšku materiálu, ktorý má zostať neporušený. Výkonné ultrafialové žiarenie robí preto excimerové lasery užitočné pre chirurgiu (najmä očnú chirurgiu), výrobu polovodičov a kožné ošetrenia.

## Referencie


## Externé odkazy
*http://www.kme.elf.stuba.sk/kme/buxus/docs/predmety/OEaLT/Prednasky/8_prednaska_AOEaL_Lasery.pdf
*http://www.kvs.sjf.stuba.sk/NT/LASER%20V%20OBR%C3%81BAN%C3%8D.pdf 

## Zdroj
*

Kategória:Optika
Kategória:Lasery
Báčka

thumb|Báčka (hore maďarská časť, dole srbská časť)
**Báčka** (po srbsky: Бачка/Bačka, po chorvátsky: Bačka, po rusínsky: Бачка, po maďarsky: Bácska) je územie medzi Dunajom a Tisou v súčasných štátoch Srbsko (Vojvodina) a Maďarsko (Báčsko-malokumánska župa), pričom drobná časť je v Chorvátsku. Hlavné mesto Vojvodiny, Nový Sad, je na hranici Báčky a Sriemu. V Báčke žije aj početná menšina Slovákov.

## Iné projekty

Kategória:Historické územia
Kategória:Historické územia v Maďarsku
Nitrianska župa

**Nitrianska župa** môže byť:
* župa v Uhorsku, pozri Nitrianska župa (Uhorsko)
* župa v Česko-Slovensku v rokoch 19181922, pozri Nitrianska župa (Česko-Slovensko, 1918 – 1922)
* župa v Česko-Slovensku v rokoch 19221928, pozri Nitrianska župa (Česko-Slovensko, 1923 – 1928)
* župa počas Slovenskej republiky rokov 19391945, pozri Nitrianska župa (1939 – 1945)

## Pozri aj
* Dolnonitrianska župa, župa v Uhorsku v rokoch 18491867
* Hornonitrianska župa, župa v Uhorsku v rokoch 18491867

## Referencie
Gemersko-malohontská župa

**Gemersko-malohontská župa** môže byť:
* župa v Uhorsku, pozri Gemersko-malohontská župa (Uhorsko)
* župa v Česko-Slovensku v rokoch 19181922, pozri Gemersko-malohontská župa (Česko-Slovensko)
* župa v Maďarsku v rokoch 19381945, pozri Gemersko-malohontská župa (Maďarsko)

## Referencie
Banská Bystrica (rozlišovacia stránka)

**Banská Bystrica** môže byť:
* mesto na Slovensku, pozri Banská Bystrica
* mestská časť mesta Banská Bystrica, pozri Banská Bystrica (mestská časť)
* okres na Slovensku, pozri Banská Bystrica (okres)
* pieseň Jana Nedvěda z albumu Vašek z roku 1999, pozri pod ''Vašek'' (album)

## Pozri aj
* Banskobystrický kraj
* Banskobystrický samosprávny kraj
* Mestský hrad v Banskej Bystrici
Lombard (Illinois)

**Lombard** je predmestie Chicaga a dedina v DuPage County v americkom štáte Illinois. Podľa sčítania z roku 2000 mala 42&nbsp;322 obyvateľov. 

## Dejiny
Pôvodne územie patrilo indiánskemu kmeňu Potawatomi. Prví Američania s európskymi koreňmi ho osídlili na sklonku tridsiatych rokov 19. storočia. Lombard zdieľa svoje včasné dejiny s obcou Glen Ellyn. Bratia Ralph a Morgan Babcockovci sa usídlili v lesoch pozdĺž rieky DuPage River. Z toho, čo kedysi bolo známe ako Babcock's Grove Lombard zaberá východnú a Glen Ellyn západnú časť. V roku 1837 bol Babcock's Grove pripojený k Chicagu dostavníkovou linkou so zastávkou Stacy's Tavern na uliciach Geneva a St. Charles. Úrodná pôda okolo rieky DuPage a dostatok stromov prilákali do tejto oblasti množstvo farmárov.

Kategória:Metropolitná oblasť Chicago
Kategória:Obce v DuPage County
Lombard

**Lombard** môže byť:
*v ekonómii:
**krátkodobá pôžička proti zálohu hnuteľných vecí (lombardný úver) resp. poskytovanie takejto pôžičky resp. poskytovanie zálohu na takúto pôžičku, pozri pod lombardný úver
**lombardná banka (záložňa v podobe peňažného ústavu, ktorý poskytuje krátkodobé pôžičky proti zálohu hnuteľných vecí)
**staršie: lombardná sadzba Nemeckej spolkovej banky
*názov skupiny Rómov v Lombardii alebo vo Francúzsku, pozri Lombardi (Rómovia) a Sinti lombardi
*lokalita:
** obec v departemente Doubs vo Francúzsku, pozri Lombard (Doubs)
** obec v departemente Jura vo Francúzsku, pozri Lombard (Jura)
** mesto v USA, pozri Lombard (Illinois)
*  epizóda televízneho seriálu *Miami Vice*,pozri Lombard (Miami Vice)
*  kódové meno tretej generácie PowerBook G3 notebookov firmy Apple Computer od 1999 do 2001
* poľská rocková skupina, pozri Lombard (skupina)
*priezvisko:
** Carole Lombard (1908 – 1942), holywoodska herečka
** George Lombard (nar. 1975), hráč bejzbalu
** Gustav Lombard (1895 – 1992), nemecký generál SS
** Lambert Lombard (1505 – 1566), flámsky renesančný architekt
** Louise Lombard (nar. 1970), britská herečka
** Peter Lombard (cca 1100 – 1160), scholastický filozof a biskup
** Yvonne Lombard (nar. 1929), švédska herečka známa z filmu *A Lesson in Love*
** Étienne Lombard (1869 – 1920), francúzsky otolaryngológ, známy opísaním Lombardovho efektu

## Pozri aj
* ICICI Lombard, indická poisťovacia spoločnosť
* Le Lombard (alebo Editions Lombard), belgický vydavateľ komiksov
* Lombard Bank, banka na Malte
* Lombard Direct, britská poisťovacia spoločnosť
* Lombard Street
* Lombardo, priezvisko
* Lombardi
* Automobiles Lombard, francúzska automobilka
* Lombard College, bývalý inštitút vyššieho vzdelania v Galesburge, štát Illinois
Prešov (rozlišovacia stránka)

**Prešov** môže byť:
*mesto, pozri Prešov
*okres, pozri Prešov (okres)
*kraj, pozri Prešovský kraj
*samosprávny kraj, pozri Prešovský samosprávny kraj
*katastrálna časť mesta Prešov, pozri Prešov (katastrálna časť)
Košice (rozlišovacia stránka)

**Košice** môže byť:

* na Slovensku:
** mesto, pozri Košice
** Košický kraj
** Košický samosprávny kraj
** Košický región
** historicky:
***okres v rokoch 1990 (1968) - 1996, pozri Košice (okres)
*** Košická župa
**Košický hrad
* v Česku:
** obec v okrese Kutná Hora, pozri Košice (okres Kutná Hora)
** obec v okrese Tábor, pozri Košice (okres Tábor)
Komárňanská župa (Česko-Slovensko)

**Komárňanská župa** bola župa v Česko-Slovensku, vytvorená najmä z uhorskej Komárňanskej župy. Existovala v rokoch 1918 – 1922, mala rozlohu 1&nbsp;993 km² a jej správnym centrom bolo Komárno, ktoré však malo štatút municipálneho mesta na úrovni župy.

## Historický vývoj
V roku 1918 (potvrdené Trianonskou zmluvou v roku 1920) sa časť uhorskej Komárňanskej župy na sever od Dunaja stala súčasťou Česko-Slovenska, územie na juh od Dunaja zostalo v Maďarsku. Po vyhlásení Martinskej deklarácie dňa 30. októbra 1918 sa Slovensko vyčlenilo z Uhorska a následne pričlenilo k novo vzniknutému Česko-Slovensku. Slovensko zostalo dočasne rozdelené na administratívne celky vytvorené ešte Uhorskom. Jedným z týchto celkov bola Komárňanská župa, ktorá vznikla z pôvodnej uhorskej Komárňanskej župy. Keďže na slovenskom území zostali aj fragmenty bývalej Rábskej a Ostrihomskej župy, tie boli pričlenené ku Komárňanskej župe. V čele župy stál vládou menovaný župan, ktorý disponoval všetkými právomocami, zatiaľ čo samosprávna funkcia župy bola potlačená.

Sídlo župy sa nachádzalo v Komárne, ktoré ako municipálne mesto malo postavenie na úrovni župy, a teda nebolo jej súčasťou. Župa existovala do 31. decembra 1922, pretože od 1. januára 1923 bolo na Slovensku vytvorené nové župné zriadenie, ktoré bolo pôvodne plánované pre celé Česko-Slovensko, no realizované bolo iba na Slovensku. Jej územie bolo rozdelené medzi Bratislavskú a Nitriansku župu.

## Geografia
Komárňanská župa sa nachádzala na juhozápadnom Slovensku, na sever od Dunaja, ktorý tvoril hranicu s Maďarskom. Na severozápade hraničila s Bratislavskou župou, na severe s Nitrianskou a Tekovskou župou a na východe s Hontianskou župou.

## Administratívne členenie
V roku 1919 sa Komárňanská župa členila na tri slúžnovské okresy – Parkanský, Udvarský a Žitnoostrovský, pričom mesto Komárno nebolo súčasťou tejto župy.

## Župan
* Otakar Jamnický (30. januára 1919/23. februára 1919 – 1921)

## Referencie


## Pozri aj
* Komárňanská župa (Uhorsko)

## Zdroj
* 

Kategória:Župy v Česko-Slovensku
Užská župa

**Užská župa** môže byť:
*uhorská župa, pozri Užská župa (Uhorsko)
*česko-slovenská župa 1918 – 1922, pozri Užhorodská župa (Česko-Slovensko)
*bývalá maďarská župa, pozri Užská župa (Maďarsko)
Mošonská župa

**Mošonská župa** alebo staršie **Mošoňská župa** môže byť:
*uhorská župa, pozri Mošonská župa (Uhorsko)
*bývalá maďarská župa, pozri Mošonská župa (Maďarsko)
Šariš

**Šariš** môže byť:
*Šarišská župa
*súčasný slovenský región, pozri Šariš (región)
*pivovar, pozri Pivovar Šariš
*značka piva, pozri Šariš (pivo)
*názov vlaku IC z Košíc do Viedne, pozri Šariš (vlak)
* hrad, pozri Šarišský hrad

## Pozri aj
*Malý Šariš
*Veľký Šariš
Seeteufel

**Seeteufel**, známy tiež ako **Le Diable de Marin**, slovensky **Morský diabol** bola druhá ponorka, ktorú navrhol a skonštruoval Nemec Wilhelm Bauer v roku 1855.

Po porážke Šlezvicka-Holštajnska v prvej šlezvickej vojne prestal byť o Bauerov vynález záujem. Svoju ponorku sa neúspešne pokúšal ponúknuť Francúzom i Rakúšanom, Briti ho údajne o jeho nápady okradli. Nakoniec uspel v cárskom Rusku, kde postavil nástupcu Brandtauchera, známeho ako Seeteufel.

## Konštrukcia

Seeteufel sa Bauerovej prvej ponorke Brandtaucher podobal. Plavidlo malo typickú vežovú nadstavbu v prednej časti a rovnako bolo poháňané ľudskou silou. Ponorka mala navyše dve manévrovacie lodné skrutky, zariadenie na regeneráciu vzduchu a bola dvakrát väčšia ako pôvodný Brandtaucher. Údajne mala dokonca i prechodovú komoru, ktorá umožňovala mužovi s potápačským výstrojom plavidlo opustiť a vrátiť sa späť.   

Ponorka bola dokončená koncom októbra 1855, no prvú oficiálnu skúšobnú plavbu absolvovala až koncom mája 1856. Príčinou bolo okrem technických a organizačných problémov i neochota pravoslávnej cirkvi ponorku vysvätiť; v tom čase jej prischol i názov Morský diabol.

## Služba
Počas testov v Petrohradskom prístave podnikol Bauer s ponorkou viac ako 130 úspešných ponorov. Zisťoval pri nich plavebné vlastnosti lode, spotrebu kyslíka, dokonca skúšal pod hladinou fotografovať. Počas korunovácie ruského cára Alexandra II. v roku 1856 vzal na palubu lode hudobné kvarteto; ich hru bolo údajne dobre počuť aj na hladine.
Tento koncert bol však začiatkom konca Bauerovej ponorky. Medzi dôstojníkmi ruského námorníctva mal odporcov, ktorí na neho podali udanie, že pod vodou sa hral Košútov revolučný pochod. Jeden z nich, Bauerov zástupca poručík Fedorovič (ktorého sa Bauer opakovane neúspešne pokúšal odvolať), nakoniec s ponorkou stroskotal. Pri 134. plavbe 2. októbra 1856, kedy mal  Seeteufel pred očami vojenskej komisie potopiť plachetnicu, Fedorovič s ponorkou narazil na dno a uviazol s ňou vo vodných riasách. Po vypusteni záťaže sa predná časť ponorky zdvihla nad hladinu a posádka mohla plavidlo opustiť. Otvoreným vstupom sa však do ponorky nahrnula voda a tá definitívne klesla na dno.

## Dozvuky
Bauer po stroskotaní Seeteufel-a ešte navrhol ďalšiu ponorku, tentokrát už s motorom, no k jej realizácii už nezískal podporu a krátko potom Rusko definitívne opustil.

## Referencie

Kategória:Ponorky
Alexandre-Théophile Vandermonde

**Alexandre-Théophile Vandermonde** (* 28. február 1735, Paríž, Francúzsko – † 1. január 1796, Paríž, Francúzsko) bol francúzsky matematik, chemik a hudobník. V chémii spolupracoval s Bézoutom a Lavoisierom, najvýznamnejšia je však jeho práca v matematike.

K Vandermondovým najvýznamnejším vedeckým počinom patria jeho výsledky v oblasti matíc a determinantov, ako aj dôležitá kombinatorická identita, tzv. Vandermondova konvolúcia. Zaoberal sa aj viacerými inými oblasťami matematiky, ale vo väčšine prípadov o niečo predbehol dobu – vo svojich článkoch sa približuje neskoršie hojne študovaným teóriám, ako topológia alebo Galoisova teória.

## Pozri aj

* Vandermondova konvolúcia
* Vandermondova matica

## Externé odkazy
* Vandermondov životopis 

Kategória:Francúzski matematici
Kategória:Francúzski chemici
Kategória:Francúzski huslisti
Kategória:Členovia Francúzskej akadémie vied
Kategória:Osobnosti z Paríža
Úhor (poľnohospodárstvo)

náhľad|Úhor – neobrobená časť poľa v Nemecku
**Úhor** alebo **prieloh** je tretia časť pôdy (poľa), ktorá zostávala časť roka neobrobená. Tento princíp sa využíval v stredoveku v tzv. trojpoľnom hospodárstve. Používal sa aj v dvojpoľnom hospodárstve, kedy sa na tejto neobrábanej časti pôdy pásol dobytok. Po jednom roku bol vymenený s jednou zo zostávajúcich častí poľa. Časť pôdy zostávala každý rok nevyužitá. Tento systém sa využíval už od 12. storočia.

## Pozri aj
* Trojpoľné hospodárstvo

## Iné projekty

## Zdroj

Kategória:Poľnohospodárstvo
Kategória:Rurálna geografia
Vandermondova konvolúcia

**Vandermondova konvolúcia** alebo **Vandermondova identita** je kombinatorická identita pomenovaná po francúzskom matematikovi Alexandre-Théophile Vandermonde, ktorý s ňou prišiel v roku 1772. Znenie identity je

:{m+n \choose r}=\sum_{k=0}^r{m \choose k}{n \choose r-k},\qquad m,n,r\in\mathbb{N}_0, 

kde {n \choose k} je binomický koeficient. Napriek tomu, že je konvolúcia pomenovaná po Vandermondovi, v skutočnosti pochádza už z roku 1303, kedy ju objavil čínsky matematik Ši-ťie Ču.

## Algebrický dôkaz

Vo všeobecnosti platí nasledujúci vzťah pre súčin dvoch polynómov stupňov *m* a *r*:

:\biggl(\sum_{i=0}^m a_ix^i\biggr) \biggl(\sum_{j=0}^n b_jx^j\biggr)
= \sum_{r=0}^{m+n}\biggl(\sum_{k=0}^r a_k b_{r-k}\biggr) x^r, 

pričom používame konvencu, že *a<sub>i</sub>*&nbsp;=&nbsp;0 pre *i*&nbsp;>&nbsp;*m* a *b<sub>j</sub>*&nbsp;=&nbsp;0 pre všetky *j*&nbsp;>&nbsp;*n*. Z binomickej vety,

:(1+x)^{m+n} = \sum_{r=0}^{m+n} {m+n \choose r}x^r. 

Ak použijeme binomickú vetu aj pre exponenty *m* a *n* a potom použijeme hore uvedený vzťah na násobenie polynómov, dostaneme

:\begin{align}
\sum_{r=0}^{m+n} {m+n \choose r}x^r
&= (1+x)^{m+n}\\
&= (1+x)^m (1+x)^n \\
&= \biggl(\sum_{i=0}^m {m\choose i}x^i\biggr)
   \biggl(\sum_{j=0}^n {n\choose j}x^j\biggr)\\
&=\sum_{r=0}^{m+n}\biggl(\sum_{k=0}^r {m\choose k} {n\choose r-k}\biggr) x^r.
\end{align}


Vidno, že hore uvedená konvencia ohľadom koeficientov polynómov súhlasí s definíciou binomického koeficientu, keďže pre *i*&nbsp;>&nbsp;*m*, v resp. *j*&nbsp;>&nbsp;*n* sú oba binomické koeficienty nulové.

Dôkaz Vandermondovej konvolúcie pre 0&nbsp;≤&nbsp;*r*&nbsp;≤&nbsp;*m*&nbsp;+&nbsp;*n* teraz možno dostať jednoduchým porovnaním koeficientov pri rovnakých mocninách *x<sup>r</sup>* v prvej a poslednej sume. Z definície binomických koeficientov vyplýva, že pre ostatné hodnoty *r* sú obe strany rovnosti nulové, a preto identita platí pre všetky hodnoty *r*.

## Kombinatorický dôkaz

Vandermondova konvolúcia sa okrem "klasického" algebraického dôkazu dá dokázať aj pomocou jej kombinatorického významu. Takýto dôkaz je, samozrejme, podstatne jednoduchší, aj keď o niečo menej exaktný ako prvý uvedený. To však nemení nič na jeho korektnosti.

Predstavme si nasledujúcu situáciu: v triede je *m* chlapcov a *n* dievčat. Koľkými spôsobmi môže učiteľ vyvolať k tabuli *r* žiakov (na poradí vyvolávania nezáleží)? Prvá možnosť je vybrať spomedzi všetkých *m*+*n* žiakov triedy *r* žiakov, čo vedie k riešeniu

:{m + n \choose r}.

Na druhej strane môžeme postupovať tak, že sčítame počet všetkých možností, pre ktorých bolo vyvolaných *r* chlapcov a 0 dievčat, *r-1* chlapcov a 1 dievča, atď. až 0 chlapcov a *r* dievčat. A tento postup vedie k výsledku

:\sum_{k=0}^r{m \choose k}{n \choose r-k}.

Keďže sú však oba výsledky správne, nutne sa musia rovnať. Tým je Vandermondova konvolúcia dokázaná.

## Pozri aj
* Pascalov trojuholník

## Zdroj

Kategória:Kombinatorika